A Surov-Tárnok-jelenség

2026-ban, 1 évnyi kutatás után fedezte fel és definiálta a jelenséget Dr. Tárnok Tamás, a Debreceni Egyetem fizikusa és Dr. Andrej Surov, az Ungvári Állami Egyetem biológusa.

A felfedezést a Kárpátaljai Rendellenes Zónához közeli kísérletekkel igazolták, melyek során Dr. Surov életét vesztette. Ezért tiszteletére a háttérsugárzást Surov-mezőnek, az általa okozott betegséget pedig Surov-betegségnek nevezték el (utóbbit a köznyelvben Szutyok-kórnak is emlegetik).

Leírás
A megállapítás szerint van egy korábban nem észlelt, anomalisztikus háttérsugárzás, amely a bolygón mindenütt jelen van. Tárnok maga azon az állásponton volt, hogy ez a mező már a háború előtt is létezett, felfedezéséhez a mezőben keletkező turbulenciák járultak hozzá. Ezek rendellenes régiókat alakítottak ki, ahol a háttérsugárzás normál esetben egyenletes hullámhossza megtört és ez a törés észlelhetővé vált.

A Surov-mező mindenütt jelen van, ám ismeretlen okból a háború, illetve az azóta eltelt idő komoly kilengéseket okozott és számos helyen instabillá tette. Ez az instabilitás okozza a rendellenes jelenségeket,anomáliás környezetet, mutációkat és sok más egyéb dolgot.

Vizsgálata
A Tárnok-detektor a mezőben tapasztalható kilengéseket képes felfedezni és hang formájában visszajelzéseket küldeni. A detektor pittyegésének hangszínéből, sűrűségéből és esetleges eltorzulásaiból lehet következtetéseket levonni a környező mező állapotából.